
DISPUTATIO  INAUGURALIS, 

DE 

SCARLATINAE  SEQUELIS. 


AUCTORE  GEORGIO  GULIELMO  STEDMAN. 


HISTORIA. 

Nomine  Scarlatinas  Sequelse,  non  eos  solum 
morbos  complector  qui  cuticulas  decidenti  suc- 
cedunt, sed  eos  etiam  qui  flagrante  febre  eve- 
niunt, et  ab  ea  originem  ducunt.  Quanquam 
affectiones  magis  minusve  graves,  pro  habitu 
aegri,  et  morbi  violentia,  omnes  febres  prima- 
rias subsequi  possunt,  saepius  tamen  febribus 
exanthematicis,  et  gravissimae,  ni  fallor,  Scar- 

latinas  succrescunt.  Haec  pestis  in  tres  spe- 
cies, simplicem,  anginosam,  et  malignam,  di- 
ducitur ; sequelas,  autem,  ipsa  Scarlatina 
tristiores  quaeque  ex  his  habere  potest.  Post 
cuticulae  defluvium,  febricula,  nocte  fere 
major,  maneque  minor,  saepe  perstat.  Medi- 
camentis alvum  aut  urinam  moventibus  ple- 
rumque profligatur,  et  aeger  sensim  ad  sanita- 
tem redit.  Saepe  tamen,  dum  negligitur,  af- 
fectus periculosiores  oriuntur,  aut  subito  su- 
perveniunt antequam  ars  medica  aliquid  effi- 
cere potest.  Cuticulae  defluvium  quo  Scarla- 
tina finitur  aliquando  tantum  est,  ut  mem- 
branulae pergamenam  referentes,  et  interdum 
ipsi  ungues  rejiciantur.  Capilli  etiam  ali- 
quando fluunt,  et  cutis  sensus  plus  aequo  vi- 
vidus aegrum  multum  vexat.^  Binos  pueros 
J;  P:  Frank  commemorat,  quibus  cutis  post 
Scarlatinam  adeo  sensilis  fuerit,  ut  in  nulla 


^ Armstrong,  On  Scarlet  Fever,  p:  39. 

fere  corporis  parte,  vel  levissimum  contac- 
tum, sine  magno  dolore,  ferre  potuissent.^ 
Febre  adhuc  flagrante,  variae  partes  tur- 
gente sanguine  haud  raro  distenduntur,  pul- 
mo praesertim,  cerebrum,  oculi,  aures,  cutis, 
jecur ; ad  haec  articulorum  inflammationes  do- 
loresque rheumatici  accedunt.^  Pulmo  saepis- 
sime in  stadio  caloris,  sed  aliquando  post  fe- 
brem afficitur,  tunc  autem  anasarcam  alios- 
que  hydropes  inflammatio  aut  comitatur  aut 
sequitur.3  Signa  cerebri  inflammati  vel  tur- 
gentis varia  sunt ; sopor  plus  minusve  pro- 
fundus, aut  delirium  ferox  in  coma  transitu- 
rum. Sopor  distentionesque  nervorum  non- 
nunquam  inter  initia,  et  ante  ullum  alium 
morbi  indicium,  eveniunt.  Nec  in  Scarlatina 
tantum,  sed  etiam  in  Variola,  et  Rubeola, 


^ J:  P:  Frank,  De  Curandis  Hominum  Morbis,  tom:  III, 
p;  73.  Von  Rosenstein,  On  the  Diseases  of  Children, 
p:  162.  2 Rush,  Medical  Inquiries  and  Observations, 
tom:  I,  p:  140.  Parry,  Elements  of  Pathology,  p:  153, 
et  389.  J:  P:  Frank,  De  Curand:  Hom:  Morb;  tom:  III, 
p:  73.  3 Morton,  Pyretologia,  Exercitatio  tertia,  p:  73. 

idem  observatur.  Dum  hi  nempe  morbi  pub- 
lice grassarentur,  distentiones  in  pueris  le- 
thales,  sine  ulla  faucium  aut  cutis  inflamma- 
tione, quidam  auctores  se  vidisse  confirmant.^ 
Morbi  cerebri  qui  Scarlatinam  toties  comi- 
tantur, variis  formis,  animi  nimirum  demissi, 
doloris  capitis,  pervigilii,  vel  delirii,  febre  fi- 
nita manent,  aut  post  intervallum  improvisi 
adoriuntur.  Phrenitis,  teste  Will an,  unam, 
duas,  aut  tres  hebdomadas  perstare  potest. 
Epilepsiam  a cerebro  sanguine  turgente  or- 
tam, Scarlatinae  subjunctam,  eruditus  Par- 
RY  notavit.  “ I have  seen  .it  form  one  link 
in  the  chain  of  excessive  determinations  fol- 
lowing  Scarlatina,  of  which  articular  inflam- 
mation,  hasmorrhage  from  the  kidnies,  and 
anasarca  constituted  the  preceding  links.”" 

1 Armstrong,  On  Scarlet  Fever,  p:  102.  ^ Clarke,  On 
Fevers,  &c.  p:  362,  364.  Fothergill,  Works,  (cura  Lett- 
som)  tom:  I,  p:  356.  Memoirs  of  the  Medical  Society  of 
London,  tom:  I,  p;  608,  609.  Hamilton,  On  Purgative 
Medicines,  p;  51.  Willan,  On  the  Diseases  of  London» 
p;  47. 

Jecinoris  in  Scarlatina  inflammati  exem- 
plum invenire  non  potui.  In  stadio  tamen 
caloris  nonnunquam  evenisse,  clarus  Arm- 
STRONG  auctor  est.  Ineunte  morbo,  oculi  ali- 
quando inflammantur,  quod  idem  etiam  post 
febrem  fit,  praesertim  in  strumosis.^ 

Pulmonem  sanguine  distentum  varia  signa 
ostendunt.  Inflammatio  pleurae,  vel  membra- 
nae bronchorum,  vel  ipsius  pulmonis,  et  ali- 
quando haemoptysis  vel  phthisis  ex  hac  causa* 
oriri  videntur.^  Strumoso  habitu  praediti,  ex 
tuberculis  in  pulmone  latentibus,  phthisi* 
maxime  proclives  sunt.  Phthisi  Pulmonali 
affinis  interdum  Tabes  Mesenterica  strumosos 
homines  afficit.  Congestum  sanguinem  am- 
bae, haec  in  abdomine,  illa  in  thorace  scaturi- 
entem, pro  causa  agnoscunt.  Faucium  in- 
flammatio, in  asperam  nonnunquam  arteriam 

^ Armstrong,  On  Scarlet  Fever,  p:  16:  26.  Willan, 
On  Cutaneous  Diseases,  p:  271.  ^ Rush,  Medical  Inqui- 
ries  and  Observations,  tom:  I,  p:  14?3. 


6 


DE  SCARLATINAE  SEQUELIS. 


descendens,  Cynanchem  Trachealem  efficit, 
vel  in  canalem  Eustachianum,  abscessus  et 
surditatem,  vel  in  oesophagum,  interdum  gan* 
graenam  excitat.^ 

Alvi  fluxus,  haud  raro  Scarlatinse  comes,  a 
sanguine  in  tunica  mucosa  intestinorum  re- 
dundante et  congesto  oriri  verisimile  est. 
Diarrhoea,  discedentis  morbi  signum,  nunc 
fausto  nunc  malo  effectu  evenit,  aliquando  se- 
quela periculosissima  est.^ 

Ulcera  et  abscessus  in  variis  corporis  par- 
tibus subinde  apparent.  Abscessus  in  collo, 
et  in  gula,  ulceraque  in  summis  digitis.  Scar- 
latinae subjuncta  Rush  se  vidisse  testatur. 
Ulcera  etiam  in  faucibus,  in  palati  velo,  et  in 
angulo  oris  nascuntur,  vel  linguam  pustulis 


1 Bateman,  Reports  on  the  Diseases  of  Londoii,  p:  191. 
Currie,  Medical  Reports,  tora:  II,  p:  436.  Fothergill, 
Works,  tora:  I,  p:  353.  ^ Burserius,  Practice  of  Medi- 
cine, tora:  II,  p:  381,  400.  Morton,  Pyretplogia,  Exer* 
citatio  tertia,  p;  83. 

exasperant.  Ossa  faciei,  ex  quorundam  auc- 
torum testimonio,  aliquando  in  cariem  et  dis- 
solutionem degenerant.*  Pus  etiam  interdum 
in  aure  interna  colligitur,  unde  ossicula  vitia- 
ta rejiciuntur.^  Erysipelas,  in  gangraenam 
abiturum,  genas,  haud  raro,  post  Scarlatinam 
invadit.^ 

Urina  cruenta  non  infrequens  sequela  est, 
quam  Rubeolam  etiam  statim  excepisse  clarus 
Parry  ostendit.^  Fluxus  sanguinis  ex  ore 
et  ex  naribus,  aliis  auctoribus  fausti,  aliis  in- 
fausti, pro  specie  nimirum  morbi  diversa,  prae- 
dicantur.^ 


^ Rush,  Med:  Inq:  and  Observ:  tom:  I,  p;  140,  143. 
De  Haen,  Ratio  Medendi  Continuat:  tom:  I,  p:  134.  Bur- 
serius,  tom:  II,  p:  393.  Willan,  On  Cutaneous  Diseases, 
p:  277.  Clarke,  On  Fevers,  &c.  p:  209.  Huxham,  On 
Malignant  Ulcerous  Sore  Throat,  p:  24.  ^ Edinburgh 
Medical  Commentaries,  tom:  V,  p:  388.  ^ Willan,  On 
the  Diseases  of  London,  p:  223.  ^ Blackall,  On  Dropsies. 
Trans:  of  a Soc:  for  improving  Med:  and  Chirurg:  Know- 
ledge,  tom:  III,  p:  167.  Parry,  Elements  of  Pathology, 
p:  153,  389.  ^ J:  P:  Frank,  De  Ciirand:  Hom:  Morb: 
tom:  III,  p:  83.  Burserius,  tom:  II,  p:  381,  400. 

Hydrope  posthabito,  nullus  Scarlatinae  ef- 
fectus periculosior  est,  quam  glandularum 
salivam  secernentium  inflammatio.  Hae  glan- 
dulae, vel  ineunte  morbo,  vel  post  finitum,  im- 
plicatae, aliquando  sine  ulla  valetudinis  mu- 
tatione, diu  tumescunt,  et  sine  suppuratione 
sanari  possunt.  Saepe  tamen  post  aliquas  he- 
bdoniadas  pus  intus  colligitur,  unde  sensim, 
vel  ad  solitam  magnitudinem  redeunt,  vel 
aeger  diu  vexatus  tandem  extinguitur.' 

Tumorem  testiculorum,  clarus  Heber- 
DEN,  phlegmones  cutem  occupantes,  exper- 
tus WiTHERiNG,  Scarlatinam  excepisse  de- 
monstrant.^ Alvus  haud  raro  pertinaciter  as- 
tricta manet,  et  interdum  aeger  hoc  malo  ab- 
sumitur.^ 


^ Von  Rosenstein,  On  the  Diseases  of  Children,  p:  162. 
Burserius,  tom:  II,  p:  393.  Vogel,  Academ;  Praelect: 
p;  113,  114.  Huxham,  On  Malignant  Ulcerous  Sore 
Throat,  p:  46, 47.  ^ Heberden,  Corament:  p.  20.  Wither- 
ing,  On  Scarlet  Fever,  p:  24.  ^ Hamilton,  On  Purgative 
Medicines,  p:  60. 

Serum  in  cerebri  ventriculos,  post  Phreni- 
tidem  quae  Scarlatinam  aut  comitatur  aut  se- 
quitur, ssepe  depluit.  Pus  etiam  in  summo 
cerebro  post  Scarlatinam  semel  inventum  est.^ 

Absoluta  rariarum  sequelarum  recensione, 
ad  frequentiores  jam  transibo. 

Anasarca,  quas  toties  Scarlatinam  sequitur, 
nunc  in  capite,  nunc  in  pedibus  incipit,  totius 
nempe  corporis  affectio.  A pedibus  tumor 
sensim  per  crura  et  femora  ascendit,  abdo- 
men ampliatur,  et  manu  percussum  fluctuat. 
Dorsum,  praesertim  ad  lumbos,  aliquando  tu- 
met. Brachia  interdum  intumescunt,  cruri- 
bus tamen  rarius.  Crescente  in  aliis  partibus 
tumore,  major  majorque  fit  in  facie,  cujus  to- 
tus aspectus  albidus  et  aquosus  est ; oculi  he- 
bescunt, palpebrfie  distenduntur,  inferiorque 
etiam  livescit.  In  maribus,  prasputium,  ssepe. 


^ Trans:  of  the  American  and  Philosoph;  Soc:  held  at 
Philadelphia,  tom:  IV,  p;  4*35. 

humore  refertum,  eo  inflatur,  ut  diruptionis 
periculum  videretur.  Difficultas  tandem  spi- 
randi adest,  aeger  irrequietus  est,  et  interdum, 
nisi  corpore  erecto,  spirare  nequit.  Tussis 
haud  raro  adjungitur.  Pulsus  interim  fere 
semper  celer,  exilis,  et  quasi  oppressus  est; 
cutis  inarescit;  urina,  plerumque  fetida  et 
rufa,  aliquid  furfuri  simile  demittit.  .®ger 
siti  vexatus  cibum  fastidit;  nonnunquam  min- 
gendi desiderio  cruciatus,  magno  conatu  pa- 
rum exprimit,  vel  urina  plane  supprimitur. 
Alvus  haud  infrequenter  pigra,  valida  pur- 
gantia poscit.  Si  morbus  non  levatur,  om- 
nia mala  augentur,  difficultas  spirandi  in- 
tenditur, tussis  ingravescit,  tumores  perstant, 
aegerque  omnibus,  vel  hydro  thoracis,  vel 
ascitis  signis  oppressus,  miserrime  moritur. 
Aliquando  ex  astricta  alvo  vomitus  periculo- 
sus instat,  et  ventriculus  tandem  adeo  irrita- 
bilis fit,  ut  ne  mitissimus  quidem  liquor  reti- 

neri  potest.  His  malis  diu  perstantibus,  vires 
segri  vomitu  assiduo  franguntur,  et  vita  ex- 
tinguitur.  Saepe  tamen  ex  signis  supra  me- 
moratis pauca  tantum  simul  adsunt.  Ana- 
sarca,  exempli  gratia,  sine  quovis  alio  morbo, 
nisi  alvo  et  urina  solito  paululum  parcioribus, 
aut  ascite  adjecto,  sine  ullo  praeter  naturam 
pectoris  affectu.  Alvus  non  semper  tarda  est, 
sed  in  omnibus  quae  vidi  exemplis  urina  rube- 
bat. Morbus  interdum,  si  levior  sit,  aut  su- 
dore, aut  urinae  profluvio,  aut  alvi  fluxu,  sua 
sponte  resolvitur,  raro  alias  naturae  tantum 
beneficio  sanatus. 

Hydropes  qui  Scarlatinam  sequuntur  mul- 
tum inter  se,  pro  temporum  locorumque  ra- 
tione, discrepare  videntur.  Sententias  de  hac 
re  admodum  diversas  scriptores  medici  edide- 
runt ; parvi  hydropes  momenti  alii,  alii  maxi- 
me periculosos  affirmantes.  Variis  intervallis 
Scarlatinae  succedunt, saepissiuie  inter  octavum 
decimumque,  ex  rubore  finito,  diem;  interdum 

tertia,  quartave,  ab  initio  morbi,  hebdomada.^ 
Anasarcas  quarta  jam  hebdomada  absentis 
nullum  amplius  extare  periculum,  eruditus 
Wells  significat.” 


PATHOLOGIA. 

Morborum  Scarlatinae  subjunctorum,  ple- 
rique,  ex  habitu  corporis  irritabili,  febre  orto, 
pendere  videntur.  Huic  causae,  sanguinis 
profluvium,  inflammationem,  alvi  fluxus,  ali- 
■osque  effectus,  commode  referre  possumus. 
Quidam  profecto  scriptores  medici,  tumores 
in  glandulis  salivam  excernentibus,  a resorp- 


1 Edinburgh  Medical  Comment;  tom:  V,  p:  382.  Vo- 
Academ:  Praelect:  p;  113.  J:  P:  Frank,  De  Curand: 
Hom;  Morb:  tom:  III,  p:  75.  Willan,  On  Cutaneous 
Diseases,  p:  227.  ~ Trans:  of  a Soc:  for  improving  Med; 
^ind  Chirurg:  Knowledge,  tom:  III,  p:  167. 

ta  ex  ore,  naribus,  faucibusque  acrimonia  ori- 
ri putaverunt;  et  plerique,  corpori  post  fe- 
brem imbecillo,  et  extremis  vasis  resolutis,  un- 
de serum  facile  effundatur,  anasarcam,  caster- 
osque  hydropes,  tribuere.  Qui  talem,  de  proxi- 
ma morbi  causa,  sententiam  habuerunt,  non 
mirum  est  eos  putasse,  medicamentis  pri- 
mum alvum  et  urinam  moventibus,  ad  humo- 
rem discutiendum,  et  stimulantibus  postea,  ad 
vires  corroborandas,  aegros  optime  sanari  pos- 
se. Nuper  tamen,  sententiam  hanc  et  meden- 
di rationem  pariter  in  dubium  revocantes, 
opinionem  longe  diversam,  et  magis,  me  ju- 
dice, verisimilem,  alii  medici  protulerunt.  Mi- 
nime quidem  a debilitate  aut  resolutione  va- 
sorum serum  effundi,  sed  a nimia,  potius,  ex 
sanguine  irruente,  plenitudine,  quae  tali  rursus 
exinanitione  imminuatur. 

Sequelas  igitur  Scarlatinae,  generatim,  san- 
guinis impetu  post  febrem  aucto,  et  distribu- 
tione abnormi,  oriri  puto.  Hinc  saepe  inflam- 

matio,  et  in  spatiis  internis  seri  proluvies,  quse 
rursus  sanguinis  impetum,  vel  mitigat,  vel  se- 
dat. Si  mitigat  tantum,  longa  inflammatio 
longusque  hydrops  subsequuntur.  Si  sedat, 
morbus  sensim  sua  sponte  resolvitur.  Humo- 
ris igitur  effusio,  ipsius  naturas  remedium, 
exinanitionem,  tanquam  veram  sanitatis  viam, 
haud  obscure  significat.  Argumenta,  quae 
mihi  hanc  sententiam  confirmare  videntur, 
nunc  ordine  proferam. 

1.  Morbi  primarii  indoles.  Scarlatina  ni- 
mirum ipsa,  inflammationi  maxime  affinis, 
summa  corporis  irritatione  stipatur.  Cutis 
ex  ea  sanguine  turget,  et  erythemate  manifes- 
to afficitur. 

2.  Aliorum  hydropum  causae.  Saepissime 
robusti  homines,  et  optima  valetudine  prae- 
diti, ex  intemperantia  quadam  graviore,  aut 
ex  frigore,  cui  se  aestuantes  commiserint,  subi- 
to hydrope  corripiuntur.  Egregie  de  hac  re  ab 
illustri  Parry  notatur,  “ It  is  worthy  of  ob- 

servation,that  dropsy  is  often  evidently  prodii- 
ced,  and,  when  existing,  aggravated,  by  many 
of  the  circumstances  which  are  known  to  in- 
crease  the  momentum  of  the  blood.  Thus  as- 
cites and  anasarca  often  follow  hard  drinking, 
though  there  is  no  disease  of  the  heart  or  li- 
ver.  So  also  anasarca  is  frequently  caused  or 
increased  by  hot  weather,  and  hot  clothing. 
Nay,  I have  often  seen,  in  anasarca  of  the 
lower  extremities,  the  leg  which  was  nearest 
the  fire  swell  more  than  the  other.  On  the 
contrary,  such  swellings  are  diminished  by 
external  cold.”^  Cum  aliis  igitur  hydropibus 
inflammatio  subjiciatur,  cur  non  iis  etiam  qui 
Scarlatinae  succrescunt  ? Seri  praeterea  prolu- 
vies ex  pneumonia,  phrenitide,  aliisque  in- 
flammationibus, saepe  observamus,  neque  in- 
firmato corpori,  sed  nimis  incitato,  tribuimus; 


^ Parry,  Elements  of  Pathology,  p:  146. 

quare  aliam  causam  in  Scarlatina,  cui  toties 
iriflammatio  adjungitur,  fingere  debemus  ? 

3.  Ipsarum  sequelarum  indoles  et  varieta- 
tes. Signa,  cum  in  plerisque  ex  his,  tum 
maxime  in  hydropibus,  cordis  arteriarumque 
incitationem  denotant.  Inflammatio  in  va- 
riis corporis  partibus  S£epe  adjicitur.  Vesti- 
gia in  cadaveribus  lustrata  eandem  demon- 
strant ; neque  video  quomodo  subitas  morbi 
conversiones,  quse  interdum  huic  valetudini 
contingant,  alia  ratione,  nisi  inflammationis, 
aut  illi  proximse  sanguinis  distributionis  ab- 
normis, explicare  possumus.  Multa  equidem 
in  libris  medicorum  memorantur  exempla, 
.quibus  anasarca  aliis  ve  hydropibus  laborantes, 
tumore  improviso  evanescente,  ingenti  capi- 
tis dolore,  pupillarum  resolutione,  et  nervo- 
rum distentionibus,  afficerentur,  quse  omnia, 
hydrope  redeunte,  protinus  et  ex  toto  cessa- 
verint. Harum  mutationum,  ex  impetu  san- 
guinis aucto,  et  materia  exinde  preeter  natu- 

ram  deposita,  facilis  explicatio  est : qualis  ex 
vasorum  exhalantium  imbecillitate,  aut  vi  re- 
sorbendi imminuta  esse  potest,  non  video. 

Postremo,  minime  praetermittendum  est, 
opinionem,  cui  adversor,  non  ubique,  sed  max- 
ime in  hac  nostra  regione  valere,  nam  exter- 
ni medici  alias  causas  prseter  imbecillitatem 
agnoscunt.  Quod,  ne  longum  faciam,  ex  solis 
clari  Frank  monumentis  confirmare  sufficiat. 

“Ipse  vero  hic,  acutus  fere,  a Scarlatina 
hydrops,  nunc,  cum  sat  manifestis  inflamma- 
torias febris  reliquiis  incedit,  nunc,  debilita- 
tem a morbo  inductam  majorem  prodit,  nunc, 
ex  nimia  lymphatici  systematis  irritabilitate, 
vel  ex  spasmodico  cutis  habitu,  nunc  vero,  ex 
saburris,  imo  ventre  collectis,  frequentissime 
vero,  ex  suppressa  transpiratione,  originem 
repetit.”! 


* J:  P:  Frank,  De  Curand:  Hom:  Morb:  tom:  III,  p:  76, 

MEDENDI  RATIO. 

Quo  potissimum  Scarlatinae  sequelas  evi- 
temus, primario  morbo  mature  et  summa  dili- 
gentia occurrendum  est ; huic  enim  minus  fe- 
liciter curato  omnis  fortasse  sequela  merito 
tribui  potest.  Si  febris  igitur  gravior  instite- 
rit, aetatis  aegri,  et  virium,  et  habitus  corporis 
ratione  habita,  sanguis  nunquam  non  mitten- 
dus est.  Si  signa  leviora  sint,  frigidario,  et 
quiete,  et  abstinentia,  contenti  esse  possumus. 
Finita  febre,  aeger  in  media  temperie  tenendus 
est,  frigore  simul  et  aestu,  quippe  quae  san- 
guifera  vasa  pariter  incitent,  evitatis.  Frigus 
revalescenti  corpori  temere  admissum,  sequen- 
tium malorum  a nonnullis  fere  unicum  aesti- 
matur irritamentum ; sed  peccat  h^c  opinio 
nimia  latitudine,  plurimos  enim  quotidie  vi- 
demus affectos,  qui  nun  quamhuic  causae  ob- 


DE  SCARLATINAE  SEQUELIS. 


19 


jicerentur.  Cibus  interiin  levis  et  concoctii 
facilis  imperandus  est.  Alvus  et  urina,  sa?pe 
post  Scarlatinam  deficientes,  sedulo  expedien- 
dae. Hydropum  curatio,  pro  gravitate  signo- 
rum moderari,  debet.  Si  anasarca  tantum  mo^ 
dica  adest,  si  pulsus  neque  celer,  neque  validus 
est,  nec  calor  magnus,  nec  respiratio  difficilis, 
medicamenta  quas  alvum  et  urinam  movent 
maxime  conveniunt.  Hujus  causa  recte  ad- 
hibetur Hydrargyri  Submurias,  Jalap^e  radici, 
ad  leviores  hydropes  profligandos,  junctus, 
Gambogias,  vel  Scammonige,  ad  graviores ; 
quibus  etiam  Elaterium  probe  accommoda- 
tum est.  Quo  facilius  alvus  ter  quaterve  in- 
dies  expurgetur,  crebra  et  exigua  copia  haec 
remedia  administrentur.  Si  venter  praeter 
modum  constipetur,  quod  interdum  anasarcae 
levissimae  contingit,  enemata  valida  injicienda 
sunt;  si  vomitus  quoque  et  ventriculus  ir- 
ritabilis adjiciantur,  nunquam  omittenda. 

Ex  urinam  moventibus,  Digitalis  Purpurea  et 
Scilla  Maritima  lenioribus  medicamentis  recte 
anteponuntur,  cum  hujus  liquoris  fluxus  co- 
piosus res  maxime  salutaris  sit,  et  interdum 
flifficilis.  Digitalis  variis  formis  usurpatur, 
sed  nunc  inter  omnes  fere  constat  maxime 
proficere  liquidam.  Possumus  vel  Infuso  vel 
Tinctura  uti.  Pares  portiones  Spiritus  AEthe- 
ris  Nitrosi,  et  Tincturas  Digitalis,  parvis  copiis 
identidem  dat^,  admodum  prosunt.  Scilla 
quoque  Maritima  egregium  est,  praesertim  si 
vomitum  leniter  ciet ; quod  cum  clarus  Home 
primum,  casu  quodam,  reperisset,  ad  hydro- 
pum  postea  curationem  haud  infeliciter  trans- 
tulit.^ 

Ad  minores  hydropes  tollendos  haec  qui- 
dem abunde  sufficiant.  In  gravioribus  au- 
tem, ubi  aeger  inquietus  difficulter  spirat,  ubi 


1 Home,  Clinical  Experiments,  p;  387. 

pulsus  quasi  opprimitur,  et  ingens  seri  pro- 
luvies est,  purgantia  et  urinam  excitantia,  vel 
omnino  fallunt,  vel  successu  tantum  non  ca- 
rentia, medici,  aegroti,  familiarium  animos 
longa  sollicitudine  exercent.  Remedium  huic 
valetudini  idoneum,  diu  desideratum,  tandem 
inventum  est.  Sanguinis  missionem  hydro^ 
picis,  multo  judicio,  magnaque  utilitate, 
Blackall  primus  inter  recentiores  impe*. 
ravit ; dein  Abercromby  idem  felici  eventu 
expertus  est,  post  quem  alii  multi  frequenti 
usu  confirmarunt.i  Sanguinem  in  hydropi- 
bus Scarlatinam  sequentibus  summo  benefi- 
cio detractum,  ipse  vidi,  neque  quempiam 
esse  credo,  qui  hanc  curationem  cum  priore 
comparaverit,  quin  hanc  illi  optima  ratione 
anteponat.  Hujus  commoda  haec  sunt.  Pul- 


1 Blackall^  On  Dropsies.  Abercromby,  Edinburgh  Me- 
dical  and  Surgical  Journal. 

sum,  primum,  tardiorem,  eundemque  mollio- 
rem et  pleniorem  reddit.  Spirandi  deinde 
difficultatem,  aut  mitigat  aut  omnino  tollit ; 
ad  hasc,  inquietudinem,  et  nimiam  sentiendi 
mobilitatem,  quas  toties  segrum  fatigant,  mi- 
nuit, somnumque  conciliat ; denique,  ut  urina 
copiosius  medicamentis  eliciatur,  salutariter 
efficit.  Sanguinem  potius  ex  brachio,  unde 
corpus  maxime  afficitur,  quam  per  hirudines, 
aut  cucurbitulas,  detrahere  debemus.  Quod 
si,  ob  tumorem,  aliisve  causis,  hoc  minus  li- 
cuerit, hirudines  pectori  affigere  possumus. 
Sanguis  missus,  perinde  ac  in  vulgari  inflam- 
matione, crustam  coriaceam,  superficiem  ex- 
cavatam, et  serum  albidum  turbidumque, 
ssepe  ostendit.  Validum  hoc  remedium  du- 
plici ratione  juvare  potest ; aut  enim,  sangui- 
nis impetu  subacto,  turgentia  vasa  directo 
expedit,  aut  medicamentis  urinam  moventi- 
bus auxiliando,  ex  longinquo  levat.  Quo- 
modo hoc  fit  ignoratur,  ita  fieri  certum  est. 

Fortasse  simili  modo  confert  quo  in  Enteri- 
tide, ubi  purgantia  principio  frustra  admini- 
strata, post  sanguinem  plene  detractum,  facile 
alvum  solvunt. 

Cum  remedia  supra  memorata  ad  morbum 
debellandum  sufficiant,  de  balneo  vel  tepida- 
rio, quse  interdum  utilia  sunt,  et  de  multis 
aliis,  qu£B  aliquando  usurpantur,  auxiliis,  dis- 
serere minus  necessarium  est,  neque  de  alia- 
rum sequelarum  curatione  quicquid  adjicio, 
cum  ab  ea,  qu£e  primariis  morbis  iis  affinibus 
conveniat,  nihil  discrepare  videtur. 


FINIS. 

